陈鹏年

陈鹏年（）。字滄洲，字北溟，湖南湘潭（今分水乡）人，清朝前期官員，进士出身。谥恪勤。

生平
康熙三十年（1691年）辛未科进士，授浙江西安縣知縣。經河道總督張鵬翮推薦，授江南山陽縣知縣，參與河工。遷海州直隶州知州、擢江寧府知府。陳鵬年为官清廉，被民众称为陈青天《陈垣学术论文集》第二集，第417页。四十四年（1705年）被两江总督阿山弹劾，但由于南京市民的抗议和商店罢市而平安无事。康熙四十五年，自江宁入馆纂《御选宋金元明四朝诗》，認識顾嗣立，日後交往甚密。康熙六十年（1721年）任河道总督，六十一年（1722年）兼任漕运总督。雍正元年正月“朔有五日”，卒于武陟河道总督任上。李恒《国朝耆献类征》卷一六四，《清代笔记丛刊》本著有《道荣堂文集》。卒諡恪勤，入祀河南、江寧名宦祠。《清史稿》有傳。《清史稿·卷二百七十七》：陳鵬年，字滄洲，湖廣湘潭人。康熙三十年進士。授浙江西安知縣，當兵後，戶口流亡，豪強率佔田自殖。鵬年履畝按驗，復業者數千戶。烈婦徐冤死十年，鵬年雪其枉，得罪人置諸法。禁溺女，民感之，女欲棄復育者，皆以陳為姓。河道總督張鵬翮薦調赴江南河工，授江南山陽知縣，遷海州知州。四十二年，聖祖南巡閱河，以山東饑，詔截漕四萬石，令鵬翮選賢幹吏運兗州分賑，以鵬年董事，全活數萬人。上回鑾，召見濟寧舟次，賦詩稱旨，賜御書。尋擢江寧知府。四十四年，上復南巡，總督阿山召屬吏議增地丁耗羨為巡幸供億，鵬年力持不可，事得寢。阿山嗛之，令主辦龍潭行宮，侍從徵餽遺，悉勿應，忌者中以蜚語。會致仕大學士張英入對，上問江南廉吏，舉鵬年；復詢居官狀，英言：「吏畏威而不怨，民懷德而不玩，士式教而不欺，廉其末也。」上意乃釋。幸京口閱水師，先一日，阿山檄鵬年於江干疊石為步，江流急，施工困難，胥徒惶遽。鵬年率士民親運土石，詰旦工成。顧阿山憾不已，疏劾鵬年受鹽、典各商年規，侵蝕龍江關稅銀，又無故枷責關役，坐奪職，繫江寧獄。命桑額、張鵬翮與阿山會鞫，江寧民呼號罷市，諸生千餘建旛將叩閽。鵬年嘗就南市樓故址建鄉約講堂，月朔宣講聖諭，並為之牓曰「天語丁寧」。南市樓者故狹邪地也，因坐以大不敬，論大辟。上與大學士李光地論阿山居官，光地言阿山任事廉幹，獨劾陳鵬年犯清議，上頷之。讞上，鵬年坐奪官免死，徵入武英殿修書。四十七年，復出為蘇州知府。禁革奢俗，清滯獄，聽斷稱神。值歲饑，疫甚，周歷村墟，詢民疾苦，請賑貨，全活甚眾。四十八年，署布政使。巡撫張伯行雅重鵬年，事無鉅細，倚以裁決。總督噶禮與伯行忤，並忌鵬年。已，劾布政使宜思恭、糧道賈樸，因坐鵬年覈報不實，吏議奪官，遣戍黑龍江，上寬之，命仍來京修書。噶禮復密奏鵬年虎丘詩，以為怨望，欲文致其罪，上不報。俄，噶禮與伯行互訐，屢遣大臣按治，議奪伯行職。上以伯行清廉，命九卿改議，並諭曰：「噶禮曾奏陳鵬年詩語悖謬，宵人伎倆，大率如此。朕豈受若輩欺耶？」因出其詩畀閣臣共閱。五十六年，出署霸昌道，仍回京修書。六十年，命隨尚書張鵬翮勘山東、河南運河，時河決武陟縣馬營口，自長垣直注張秋，命河督趙世顯塞之。議久不決，鵬年疏言：「黃河老隄衝決八九里，大溜直趨溢口，宜於對岸上流廣武山下別開引河，更於決口稍東亦開引河，引溜仍歸正河，方可堵築。」奏入稱旨。世顯罷，即命鵬年署河道總督。六十一年，馬營口既塞復決，鵬年謂：「地勢低窪，雖有引河，流不能暢。惟有分疏上下，殺其悍怒。請於沁、黃交匯對岸王家溝開引河，使水東南行，入滎澤正河，然後隄工可成。」詔如議行。先是，馬營決口因桃汛流激，難以程工；副都御史牛鈕奉命閱河，奏於上流秦家廠堵築，工甫竟，而南壩尾旋決一百二十餘丈，入馬營東下。鵬年與巡撫楊宗義謀合之。既，北壩尾復潰百餘丈，鵬年乃建此議。世宗即位，命真除。時南北壩尾合而復潰者四，至是以次合龍，而馬營口尚未塞。鵬年止宿河堧，寢食俱廢，寖羸憊。雍正元年，疾篤，遣御醫診視。尋卒，上聞，諭曰：「鵬年積勞成疾，沒於公所。聞其家有八旬老母，室如懸罄。此真鞠躬盡瘁、死而後已之臣。」褒錫甚至。賜帑金二千，錫其母封誥，視一品例廕子，諡恪勤。祀河南、江寧名宦。子樹芝、樹萱，聖祖時，以諸生召見，令隨鵬年校書內廷。樹芝官至平越知府，樹萱官至戶部侍郎。

 延伸阅读 


参考文献

參考书目
趙爾巽等，《清史稿》，中華書局點校本。

外部連結
陳鵬年  中研院史語所

Category:湘潭人
P
Category:清朝浙江西安縣知縣
Category:清朝山陽縣知縣
Category:清朝江寧府知府
Category:清朝蘇州府知府
Category:清朝霸昌道
Category:清朝河道總督
Category:諡恪勤
Category:滄浪亭五百名賢